RESOLUCIÓN do 22 de outubro de 2013 pola que se redistribúen os créditos orzamentarios por grupo de actuacións recollidos na Resolución do 9 de abril de 2013 pola que se estableceron as bases reguladoras e se anunciou a convocatoria de subvencións para o presente exercicio a proxectos de enerxías renovables, con financiamento procedente de fondos comunitarios derivados do programa operativo Feder Galicia 2007-2013.
Instituto Enerxético de Galicia — III. Outras disposicións — 30/10/2013

Mediante a Resolución do 9 de abril de 2013, que foi publicada no Diario Oficial de Galicia núm. 73, do 16 de abril, establecéronse as bases reguladoras e convocáronse as axudas para o ano 2013 a proxectos de enerxías renovables, que contan con financiamento comunitario derivado do programa operativo Feder Galicia 2007-2013.
A dotación total da convocatoria (2.100.000,00 euros) correspóndese nun 52 % con fondos Feder (Fondo Europeo de Desenvolvemento Rexional), e no restante 48 % con Fondos de Compensación Interterritorial que cofinancian para o exercicio 2013 e libres para o mesmo exercicio. Esta contía global, segundo se recolle no artigo 3 das bases reguladoras, distribúese en grupos de actuacións desagregradas por tipoloxías de proxectos, encadradas no eixe 4, temas prioritarios 40 (Enerxías renovables: solar) e 41 (Enerxías renovables: biomasa).
Debido ao procedemento administrativo de solicitude e concesión das axudas establecido nas bases reguladoras, cando unha solicitude correcta e con reserva efectuada non pode acceder á axuda por falta de fondos na aplicación orzamentaria correspondente, pasa a formar parte das listaxes de espera en función da tipoloxía de proxecto de que se trate (artigo 11). O volume de solicitudes en tal situación determinará o crédito asignado en espera.
Como xa se indicou na anterior Resolución do 4 de xullo de 2013 desta dirección (DOG núm. 131, do 11 de xullo) pola que se fixo unha primeira redistribución dos créditos orzamentarios, nalgunhas tipoloxías de proxectos de enerxías renovables o número de solicitantes é inferior ao agardado mentres que, noutras tecnoloxías o volume de axuda solicitada superou amplamente a dispoñibilidade orzamentaria.
De acordo co disposto no artigo 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro) cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria. En calquera caso, cómpre subliñar que non se trata de modificar tal contía máxima fixada na convocatoria, ao non darse ningún dos supostos previstos no artigo 30.2 do referido Decreto 11/2009.
Por todo o anterior, coa finalidade de incrementar a eficacia administrativa e a eficiencia na asignación de recursos públicos, maximizando o impulso das enerxías renovables ata o esgotamento dos fondos destinados á presente convocatoria, no uso das competencias que me confire o artigo 12.1 das bases reguladoras,
Primeiro. Redistribuír os créditos orzamentarios recollidos en función do volume de solicitudes e do estado das listaxes de espera nas distintas tipoloxías de proxectos subvencionables, nos importes seguintes:
Segundo. De acordo coa presente redistribución de créditos, as contías totais correspondentes a cada grupo de actuacións, desagregadas por tipoloxía de proxecto, tal e como figuran no artigo 3 das bases reguladoras son as seguintes:
Grupo I: Enerxía solar térmica (eixe 4, medida 40).
Grupo II: Enerxía solar fotovoltaica illada e instalacións mixtas illadas (eixe 4, medida 40).
Grupo III: Enerxía solar fotovoltaica non illada e instalacións mixtas non illadas (eixe 4, medida 40).
Grupo IV: Caldeiras de biomasa (eixe 4, medida 41).
Terceiro. A eficacia da presente resolución producirase coa súa publicación no Diario Oficial de Galicia.
Santiago de Compostela, 22 de outubro de 2013